da da da da da da da da
LB Foreningen støtter Det Lærende Fængsel og arbejdet med læringskonceptet UCANDOIT.
Målet med UCANDOIT er at forberede udsatte unge mellem 15-20 år til uddannelse og praktikforløb, og midlet er mental styrketræning.
På den måde fungerer UCANDOIT som et kriminalpræventivt tiltag, der bygger på rollemodelprincipper og mentorordninger i et forsøg på at gøre unge fra belastede miljøer uddannelsesparate eller klar til et liv på arbejdsmarkedet.
Konkret har LB Foreningen støttet udviklingen af projektets læringsmappe, der skal følge den enkelte kandidatet undervejs i forløbet.
Mappen er bygget op over temaerne mind, body og økonomi/samfund, og skal udfyldes som et led i den løbende læringsproces. På den måde er læringsmappen tænkt som en støtte for de unge i forhold til at strukturere deres refleksioner om blandt andet fremtidige mål.
Læs mere på www.DetLærendeFængsel.org